open-index/open-wikipedia-markdown huggingface dataset:
Ումմ Հաբիբա

**Ումմ Հաբիբա** (, ), Մուհամմադ մարգարեի ութերորդ կինը, կրել է «հավատացյալների մայր» պատվանունը։

## Կենսագրություն
Ամբողջական անունն է Ումմ Հաբիբա Ռամլա բինթ Աբու Սուֆյան Սարհ իբն Հարբ իբն Ումայա իբն Աբդ Շամս։ Նա կուրայշիների ազդեցիկ առաջնորդ Աբու Սուֆյան իբն Հարբի դուստրն էր։

Իսլամ ընդունելուց առաջ Ումմ Հաբիբան հեռացել էր հեթանոսությունից և հանիֆիզմ էր դավանում։ Նա իսլամ է ընդունում իր ամուսին Ուբայդուլլահ իբն Ջահշի հետ միաժամանակ, որը նախկինում քրիստոնեություն էր դավանում։ Փրկվելով հետապնդումներից՝ նրանք հեռանում են Եթովպիա, որտեղ Ուբայդուլլահը անսպասելիորեն նորից սկսում է քրիստոնեություն դավանել։ Չնայած նա կնոջը ևս քրիստոնյա դարձնելու համառ փորձեր է անում, բայց Ումմ Հաբիբան հավատարիմ է մնում իսլամին և ամուսնալուծվում է։ Դրանից հետո նա չէր կարող Մեքքա վերադառնալ, քանի որ իր հայրը մուսուլմանների ոխերիմ հակառակորդն էր։ Իմանալով այդ մասին՝ Մուհամմադը իր հիացմունքն է արտահայտում Ումմ Հաբիբայի անկեղծ հավատի նկատմամբ և իր ներկայացուցչին ուղարկում է Եթովպիայի նեգուսի (տիրակալ) մոտ՝ խնդրելով իր մոտ ուղարկել Ումմ Հաբիբային՝ նրա հետ ամուսնանալու համար։ Հիջրայի 7 թվականին նրանք ամուսնանում են։ Այս ամուսնությունը Մուհամմադին թույլ է տալիս մեղմել լարվածությունը իր և Մեքքայի հեթանոսների առաջնորդ Աբու Սուֆյանի միջև։

Ումմ Հաբիբան աստվածավախ և բարեպաշտ կին էր։ Նա մահացել է մոտավորապես 665-666 թթ․-ին՝ իր եղբայր Մուավիայի կառավարման ժամանակ։ Նա 65-ից ավելի հադիս է փոխանցել։

## Ծանոթագրություններ

Կատեգորիա:Մուհամմադ մարգարե
Կատեգորիա:Իսլամ
Կատեգորիա:Արաբ կանայք
Եղբայր կամ ամուսնություն

**«Եղբայր կամ ամուսնություն»**, ղազախական կատակերգական ֆիլմ։ Դերասանուհի Կուրալայ Անարբեկովայի առաջին աշխատանքն է որպես պրոդյուսեր։ Ֆիլմի սցենարը գրել են Ալիշեր Ուտևը, Արիստան Կաունևը և Ադիլբեկ Սեյիլխանը, ֆիլմի ռեժիսորը եղել է Երնար Նուրգալիևը։

Ֆիլմը ղազախական կինովարձույթում հայտնվել է 2017 թվականի հոկտեմբերի 26-ին։ Կինոժապավենի ստեղծմամբ զբաղվել է *Corich Group* ընկերությունը։ 2019 թվականին թողարկվել է շարունակությունը։

## Սյուժե
Այդար անունով մի երիտասարդ տղա սիրահարվում է Գաուհարին և հասնում նրա փոխադարձ սիրուն։ Սակայն նրա ճանապարհին կանգնում են աղջկա հինգ եղբայրները, որոնք շատ են սիրում իրենց քրոջը և կարծում են, որ Այդարը արժանի չէ նրան։ Այդարը, Գաուհարի աջակցությամբ, փորձում է մտերմանալ նրա եղբայրների հետ։

## Դերերում
* Դաուրեն Սերգազին - Այդար
* Կուրալայ Անարբեկովա - Գաուհար
* Բաուիրժան Կապտագայ - Աման
* Մուրատ Բիսենբին - Ասան
* Աբունասիր Սերիկով - Կանապիա
* Օլժաս Ժանաբեկով - Բագա
* Նուրլան Սաբուրով - Այան
* Թաուեկել Մուսլիմ - Մարսել

## Նկարահանող խումբ
* Գլխավոր պրոդյուսեր՝ Կուրալայ Անարբեկովա
* Սցենարի հեղինակներ՝ Ալիշեր Ուտև, Արիստան Կաունև, Ադիլբեկ Սեյիլխան
* Ռեժիսոր՝ Երնար Նուրգալիև
* Օպերատոր՝ Շերխան Տանսիկբաև
* Դիմահարդարման նկարիչ՝ Ելենա Լապշինա
* Զգեստների նկարիչ՝ Մադինա Ամիրխանովա
* Կոմպոզիտոր՝ Նիկիտա Կարև

### Արտադրություն
Ֆիլմի նկարահանումները տեղի են ունեցել 2017 թվականի ամռանը Ալմաթիում։

## Ընդունելություն
Քննադատները ֆիլմը դասել են «տիպիկ ՈՒՀԱ-ական կատակերգությունների» շարքին, որտեղ կատակները գոյություն ունեն հանուն կատակների. ֆիլմը փորձում է ծիծաղեցնել, այլ ոչ թե պատմություն պատմել, իսկ վառ երկրորդական կերպարները դուրս են գալիս առաջին պլան՝ ստվերելով հիմնական սյուժեն։ Դերասաններին և նրանց կատակերգական կերպարները քննադատները հիմնականում գովել են։

## Սաունդթրեք
# Ռենատ Գայսին — Сүйемін…
# Կամշատ Ժոլդիբաևա — Тағы да сүй

## Ծանոթագրություններ

Կատեգորիա:Ղազախական ֆիլմեր
Nintendo Software Planning & Development Division

**Nintendo Software Planning & Development Division**, հիմնականում կրճատվում է դառնալով **Nintendo SPD**, նախկին ճապոնական ենթակառուցվածք, որը զբաղվել է ուսումնասիրությամբ, պլանավորմամբ և մշակմամբ, տեղակայված է եղել Nintendo-ի գլխավոր գրասենյակում՝ Կիոտո քաղաքում։ Ենթակառուցվածքը բաժանված է եղել երկու մասի՝ մի մասը ընկերության այլ մշակողների հետ զբաղվել է պլանավորմամբ և ծրագրային ապահովումների մշակմամբ, իսկ երկրորդ մասը զբաղվել է դիզայներական և ծրագրային ապահովման մշակմամբ, որը հիմնականում կրել է փորձական երևույթ։ Ենթակառուցվածքը ստեղծվել է 2003 թվականի վերակառուցման արդյունքում և իրար միացվեցին Nintendo R&D1 և Nintendo R&D2։

Խումբը հիմնականում զբաղվում է նորարարական խաղերի մշակման, ինչպես նաև այլ մշակող խմբերին օգնության տրամադրմամբ։ SPD և SDD խմբերը իրենց հերթին բաժանված են եղել 4 խմբերին, որոնք իրարից առաձին զբաղվել են տարբեր նախագծերի մշակմամբ։

2015 թվականի սեպտեմբերին Nintendo SPD-ն միացվել է Nintendo-ի այլ ենթակառուցվածքին՝ Entertainment Analysis & Development (EAD), այսպիսով կազմելով Nintendo Entertainment Planning & Development։

## Պատմություն
2003 թվականին Nintendo-ի նախագահ Սատորու Իվատան ստեղծեց ուսումնասիրություններով և ծրագրային ապահովումների մշակմամբ զբաղվող ընկերություն, որի ղեկավար դարձավ հենց ինքը։ Նոր ստեղծված ենթակառուցվածքի հիմանական նպատակն էր այլ մշակողներին օգնելը մշակման և ուսումնասիրությունների հարցում, դրանով, իսկ ազատել Entertainment Analysis & Development (EAD)-ի այլ արտաքին խնդիրներից և թույլ տալ, որ բաժինը զբաղվի ընկերության հիմնական նախագծերով։ Չնայած այս փաստին, բաժինը դեռ շարունակում էր զվաղվել որոշակի խաղաշարերի խաղերի մշակմամբ։

2013 թվականին գլխավոր տնօրենի տեղակալ Սինյան Տալախասին փոխարինեց Սատորու Իվատան, որը այսպիսով ստացավ հաստիք նաև Nintendo-ի տնօրենների խորհրդում։ Մեկ տարի անց, 2014 թվականի հուլիսի 18-ին, Nintendo-ի ողջ բաժիներ, որոնք զբաղվում էին ուսումնասիրությամբ և մշակմամբ, տեղափոխվեցին Կիոտո քաղաքում տեղակայված գլխավոր գրասենյակից 300 մետր հեռավորության վրա գտնվող նոր մասնաշենք։ Մշակմամբ զբաղվող բաժիները իրար միացնելով, Nintendo-ն հույս ուներ, որ անկախ նրանից թե, որ բաժնում են աշխատում մարդիկ նրանք կսկսեն համագործակվել մեկը մյուսի հետ, այսպիսով ստեղծելով մեծ աշխատականությամբ թիմ։

2015 թվականի սեպտեմբերի 16-ին Nintendo SPD-ը միացվաց մեկ այլ՝ Entertainment Analysis & Development բաժնին, որը նույնպես զբաղվում էր ուսումնասիրույթուններով և մշակումներով, այսպիսով կազմվեց մեկ ընդհանուր Nintendo Entertainment Planning & Development բաժին։

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Ընտանեկան տոնակատարության օր

**«Ընտանեկան տոնակատարության օր»** (), 1976 թվականի խորհրդային ֆիլմ, որը նկարահանել է ռեժիսոր Բարաս Խալզանովը  Սվերդլովսկի կինոստուդիայում։ Ֆիլմի պրեմիերան կայացել է 1977 թվականի հուլիսին։

## Սյուժե
Բանվոր Պյոտր Սավիչևն իր ամբողջ կյանքը նվիրել է իր երեք երեխաների ուսուցմանն ու դաստիարակությանը։ Երեխաները, դառնալով չափահաս, ցրվել են ամբողջ երկրով մեկ։

Բժշկի մոտ ընդունելության ժամանակ Պյոտրն իմանում է, որ մահացու հիվանդ է։ Շտապ հեռագրով նա իր երեխաներին հրավիրում է ենթադրյալ ընտանեկան տոնակատարության։ Նրանք գալիս են։ Վերջապես ամբողջ ընտանիքը հավաքվում է։

## Դերերում
* Իգոր Լեդոգորով – *Պյոտր Սավիչև
* [[Նինա Ուրգանտ]] – *Դարյա Ստեպանովնա, Պյոտրի երկրորդ կինը
* Բորիս Նովիկով – *Ֆեոդոր Մատվեև
* Գենադի Սայֆուլին – *Վիկտոր, Պյոտրի ավագ որդին
* Վալենտինա Մալյավինա – *Իրինա, Պյոտրի դուստրը
* Յուրի Սորկին – *Վալերի
* Մարիաննա Վերտինսկայա – *Կիրա
* Յուրի Պուզիրյով – *բժիշկ, Պյոտրի ընկերը
* Իվան Նասոնով – *Իգոր
* Անդրեյ Մայորով – *Սերգեյ
* Յուրի Վասիլև – ''Նիկոլայ Իվանովիչ Ռոկոտով, Վիկտորի մարզիչը

## Նկարահանող խումբ
* Ռեժիսոր՝ Բարաս Խալզանով
* Սցենարիստներ՝ Վլադիմիր Վալուցկի, Վիկտոր Վիկտորով
* Օպերատոր՝ Իգոր Լուկշին
* Կոմպոզիտոր՝ Վադիմ Բիբերգան
* Երգերի տեքստի հեղինակ՝ Իգոր Շաֆերան
* Նկարիչ՝ Բորիս Դոբրովոլսկի

## Ծանոթագրություններ

Կատեգորիա:1976 ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Վահրամ Բեկչյան

**Վահրամ Վլադիմիրի Բեկչյան** (), խմբագիր, հրատարակիչ։

## Կենսագրություն
Ավարտել է Վանաձորի պետական համալսարանը (1981 թվական), ՌԴ Կալուգայի բիզնես դպրոցը (1997 թվական)։

1994 թվականից ապրում է Կալուգայում։

1999 թվականից՝ «Գործարար» ամսագրի և նրան կից «Բարի լույս» թերթի հիմնադիր-խմբագիր, 2000 թվականից, միաժամանակ՝ «Շահանե» հրատարակչության հիմնադիր-տնօրեն։

Լույս են տեսել Բեկչյանի «Անունների աշխարհ» (2002 թվական) գիրքը, «Հայ-ռուսերեն, ռուս-հայերեն բառարանը» (2005 թվական), «Ռուս-հայերեն զրուցարանը» (2001 թվական)։

Ռուսաստանի ժուռնալիստների միության անդամ (2008 թվական)։

Կատեգորիա:Վանաձորի պետական համալսարանի շրջանավարտներ
Կատեգորիա:Հայ խմբագիրներ
Կատեգորիա:Հայ հրատարակիչներ
Կատեգորիա:Ռուսաստանի ժուռնալիստների միության անդամներ
Բանվորական Երևան

**«Բանվորական Երևան»**, օրաթերթ, որը լույս է տեսել 1933-1934 թվականներին Երևանում։

ՀԿ(բ)Կ Երևանի կոմիտեի և քաղխորհրդի պաշտոնաթերթ։

Խմբագիրներ՝ Ստեփան Կուրտիկյան, Տիգրան Խորունի։

## Պատմություն
Լուսաբանել է Երևանի արդյունաբերական ձեռնարկությունների, նորակառույցների աշխատանքը, անդրադարձել տրանսպորտի, բուժհիմնարկների, ուսումնական հաստատությունների, մշակույթի օջախների, քաղաքաշինության, բնակչության կենցաղային սպասարկման խնդիրներին։

Տպագրել է գրական նյութեր, ֆելիետոններ։ Թղթակցել են Դերենիկ Դեմիրճյանը,Վահան Թոթովենցը, Վահրամ Ալազանը, Գուրգեն Մահարին, Լեռ Կամսարը։ Տպագրել է Հովհաննիսյան Շավարշի ծաղրանկարները։

1934 թվականին «Բանվորական Երևան» և «Հարվածային բանվոր» (1933-1934) թերթերի փոխարեն սկսել է լույս ընծայվել «Երևանի բանվոր» թերթը։

Կատեգորիա:Հայկական օրաթերթեր
Կատեգորիա:1933 հիմնադրումներ Երևանում
Կատեգորիա:Հայկական քաղաքական պարբերականներ
Կատեգորիա:Հայկական տնտեսական պարբերականներ
Կատեգորիա:Հայկական ԽՍՀ օրաթերթեր
Կատեգորիա:Հայկական հասարակական պարբերականներ
Մինաս Բերբերյան

**Մինաս Հովհաննեսի Բերբերյան** (), գրականագետ, թարգմանիչ, իրավաբան։

## Կենսագրություն
Սովորել է ծննդավայրի դպրոցում, ապա՝ Մոսկվայի Լազարյան ճեմարանում, ավարտել է Մոսկվայի համալսարանի իրավաբանական բաժինը (1894 թվականին)։

1894–1895 թվականներին դասավանդել է Էջմիածնի Գևորգյան ճեմարանում. 1907 թվականին՝ տեսուչ։

1893 թվականին Յուրի Վեսելովսկու հետ հրատարակել է «Արմյանսկիե բելետրիստի» ժողովածուի 1-ին հատորը։ 2-րդը լույս է տեսել 1894 թվականին, սակայն ցարական գրաքննությունն արգելել է։

«Գրական ակնարկներ» խորագրով «Արարատ»-ում տպագրել է ռուս և հայ դասականներին նվիրված հոդվածաշար։

Լույս են տեսել Բերբերյանի «Սմբատ Շահ-Ազիզ» (1902 թվական), «Գրական ակնարկներ» (1908 թվական, Վաղարշապատ, Սուրբ Էջմիածնի տպարան), «Տխուր մեղեդիներ» (1908 թվական, նույն տպարան) աշխատությունները, թարգմանություններ է արել ռուսերենից հայերեն և հայերենից ռուսերեն։

Կատեգորիա:Լազարյան ճեմարանի սաներ
Կատեգորիա:Հայ գրականագետներ
Կատեգորիա:Հայ թարգմանիչներ
Կատեգորիա:Հայ իրավաբաններ
Կատեգորիա:Հայ խմբագիրներ
Բժշկական բյուլետեն

**«Բժշկական բյուլետեն»**, գիտահանրամատչելի բժշկական կիսամսյա թերթ։

Երևանի Սանլուս տան հրատարակություն։

## Պատմություն
Լույս է տեսել 1958–1991 թվականին Երևանում։

Խմբագիրներ՝ Նիկոլայ Ավագյան, Վ. Ցականյան։

Տպագրել է հանրամատչելի զրույցներ մարդու անատոմիայի, կենսաբանական առանձնահատկությունների, անձնահատուկ հիգիենայի, հղի կանանց ռեժիմի, նորածինների խնամքի, նաև վարակիչ ու ոչ վարակիչ հիվանդությունների առաջացման, ախտորոշման, կանխարգելման և բուժման միջոցների մասին։

Լուսաբանել է բժշկագիտության, դեղագործության նորությունները։

Կատեգորիա:Հայաստանի թերթեր
Կատեգորիա:Հայկական բժշկական պարբերականներ
Բանք քերթողականք

**«Բանք քերթողականք»**, միջնադարյան ձեռագիր բառարան. հայտնի է տասնյակ գրչագիր օրինակներով։

## Պատմություն
Հնագույնը, ընդօրինակված 1282 թվականին, պահվում է Փարիզի ազգային գրադարանում։

Կան «Բանք քերթողականք»-ի 10-ից ավելի տարբերակներ (Մատենադարան, ձեռագեր № 267, 451, 531, 1654, 2019, 2381, 3170, 3937, 4149, 4612, 7250, 8198)։

Բառարանի ամենահին ձեռագիրը Երզնկայում 1303-1305 թվականներին Կարապետ Երեց, Սարգիս և Շահինշահ գրիչների ընդօրինակածն է։

«Բանք քերթողականք» շարունակ փոփոխվել ու համալրվել է, բառացանկ են ներառվել խոսակցական լեզվում և գրական երկերում օգտագործված նոր բառեր (ընդգրկում է շուրջ 9500 բառ)։

Բառարանի համառոտ գրչագրերից մեկի հիման վրա Երեմիա Մեղրեցին 1485 թվականին կազմել է «Բառգիրք հայոց»-ը, որն ավելի ուշ համալրվել և տպագրվել է 1698 թվականին՝ դառնալով հայերեն առաջին տպագիր բացատրական բառարանը։

Կատեգորիա:Ձեռագրեր
Լունա (հրթիռ)

**Լունա** (ԳՀՀՎ ինդեքս — **8Կ72**, **«Վոստոկ-Լ»**), ), ԽՍՀՄ կրող հրթիռ, ստեղծվել է Ռ7 միջմայրցամաքային հրթիռի հիման վրա, ավելացնելով երրորդ աստիճան։ Կրող հրթիռը ստեղծվել է դեպի Լուսին 9 միջմոլորակային կայաններ ուղարկելու համար։ Արձակումները իրականացվել են Լունա ծրագրի շրջանակներում 1958 թվականի սեպտեմբերի 23-ից մինչև 1960 թվականի ապրիլի 16-ը։

Կրող հրթիռի վրա տեղադրված երրորդ աստիճանը առաջին անգամ թույլ տվեց հասնել երկրորդ տիեզերական արագության, սակայն այս աստիճանը ուներ զգալի թերություն, նրա շարժիչը չէր կարող գործարկվել անկշռության պայմաններում։ 
Երրորդ աստիճանի հեղուկ վառելիքով աշխատող շարժիչները նախագծվել էին Վորոնեժում գտնվող «ՔԱԿԲ»-ում։

## Ծանոթագրություններ

## Տես նաև
* Ռ7
* Լունա ծրագիր
* Սոյուզ

Կատեգորիա:Բալիստիկ հրթիռ
Կատեգորիա:ԽՍՀՄ կրող հրթիռներ
Խնուս (գիրք)

**«Խնուս»** () աշխատությունը Հայկական ճարտարապետությունն ուսումնասիրող հիմնադրամի կողմից հրատարակվող «Հայաստանի պատմություն» 36-հատորյա գրքաշարի Ե հատորն է՝ նվիրված Պատմական Հայաստանի Տուրուբերան նահանգի Վարաժնունիք (Խնուս) գավառի պատմությանը և նյութական մշակույթի հուշարձաններին։ Գրքաշարի նպատակն է Հայաստանի պատմությունը ներկայացնել գավառ առ գավառ, յուրաքանչյուրը` գյուղ առ գյուղ։ Այն հեղինակել է Րաֆֆի Քորթոշյանը։ Տպագրվել է հայերեն։ 
Աշխատությունը հրատարակվել է Հայկական ճարտարապետությունն ուսումնասիրող հիմնադրամի երաշխավորությամբ։ Գրքի նախահրատարակչական աշխատանքները հովանավորել է Հայաստանի մշակույթի նախարարությունը ՀՃՈՒ-ԱՄՆ մասնաճյուղը և Դեպի Հայք հիմնադրամը, իսկ տպագրությունը՝ Հայաստանում և Սփյուռքում հայագիտության և մշակույթի զարգացմանը մշտապես սատարած երջանկահիշատակ Հարություն Սիմոնյանի (5 մայիս 1921, Այնթապ – 2 սեպտեմբեր 2007, Ժենոլին, Շվեյցարիա) մերձավորների սիրահոժար մեկենասությամբ

## Ծանոթագրություններ

## Արտաքին հղումներ
* Խնուս գրքի շնորհանդեսը
* «PanArmenianNet» լրատվականի անդրադարձը
* «Western Armenia tv» լրատվականի անդրադարձը

Կատեգորիա:2022 գրքեր
Կատեգորիա:Հայերեն գրքեր
Կատեգորիա:Հայաստանի պատմություն (գրքաշար)
Ավստրալիայի պահուստային բանկ

**Ավստրալիայի պահուստային բանկ**  (), Ավստրալիայի կենտրոնական բանկն է, ինչպես նաև հանդիսանում է թղթադրամներ թողարկող մարմին։

## Պատմություն
Ավստրալիայում ազգային բանկ ստեղծելու առաջարկներն առաջին անգամ առաջ են քաշվել 19-րդ դարի կեսերին և զգալի թափ են ստացել 1890 թվականներին՝ Ավստրալիայի բանկային ճգնաժամի արդյունքում, որի ընթացքում փլուզվել են բազմաթիվ առևտրային բանկեր և շինարարական կազմակերպություններ։

Բանկը ստեղծվել է 1911 թվականին։ Այն Ժամանակ եղել է Ավստրալիայի ամենամեծ առևտրային և խնայողական բանկը։ 1924 թվականին բանկին է հանձնվել ավստրալական արժույթի թողարկման մենաշնորհը։ Ավստրալիայի Միության բանկը ձեռք է բերել Կենտրոնական բանկի մի շարք գործառույթներ, այդ պատճառով 1945 թվականին այն պաշտոնապես ճանաչվել է Ավստրալիայի կենտրոնական բանկ։

1960 թվականին Կենտրոնական բանկի գործառույթները փոխանցվեցվել են Ավստրալիայի պահուստային բանկին։

## Գործառույթներ
Ավստրալիայի պահուստային բանկը պատասխանատու է Ավստրալիայի դրամավարկային քաղաքականության իրականացման համար և իր մանդատի շրջանակներում ձգտում է հասնել հետևյալ նպատակներ՝
*Ավստրալական արժույթի կայունություն (Ավստրալիական դոլար)
*Ավստրալիայում լիիրավ զբաղվածության պահպանում
*Ավստրալիայի ժողովրդի տնտեսական բարգավաճումն ու բարեկեցությունը

Բանկի հիմնական գործառույթների մեջ ներառում են՝

*Ազգային արժույթի թողարկում
*Ավստրալիայի բանկային և դրամավարկային համակարգի կարգավորում
*Երկրի ոսկու և արժույթի պահուստների կառավարում

## Տես նաև
*Ավստրալիական դոլար
*Ավստրալիայի տնտեսություն

## Ծանոթագրություններ

## Արտաքին հղումներ
* Официальный сайт Резервного Банка Австралии 
* Сайт Музея денежных знаков Резервного банка Австралии 

Կատեգորիա:Կենտրոնական բանկեր
Կատեգորիա:Ավստրալիայի տնտեսություն
Կատեգորիա:1960 հիմնադրումներ
Կատեգորիա:Ավստրալիայի կառավարություն
Կատեգորիա:Բանկեր այբբենական կարգով
Կատեգորիա:Ավստրալիայի քաղաքականություն
Կատեգորիա:1959 հիմնադրումներ
Կատեգորիա:1960 հիմնադրումներ Ավստրալիայում
Էդվարդ Ալթման

**Էդվարդ Ալթման** (, ), ամերիկացի տնտեսագետ, Նյու Յորքի համալսարանի ֆինանսների պրոֆեսոր, Ալթմանի մոդելի հեղինակ, որը չափում է յուրաքանչյուր առանձին ընկերության սնանկության ռիսկը։

## Կենսագրություն
1963 թվականին Էդվարդը ստացել է տնտեսագիտության բակալավրի աստիճան Նյու Յորքի քաղաքային քոլեջից։ 1965 թվականին ստացել է բիզնեսի ֆինանսների մագիստրոսի կոչում (MBA) Կալիֆոռնիայի համալսարանից, Լոս Անջելեսում, իսկ 1967 թվականին՝ ֆինանսների ոլորտում փիլիսոփայության դոկտորի կոչում։

Սնանկության հավանականության վերլուծություն (Z միավոր)
Իր հետազոտության ընթացքում Ալթմանը օգտագործել է կայուն ֆիրմաների և ընկերությունների տվյալները, որոնք հետագայում սնանկացել են հինգ տարվա ընթացքում։ Ալթման Z-մոդելը կառուցվել է Multiple-discriminant analysis (MDA) ապարատի միջոցով։ Նրա նպատակն էր բացահայտել մոդելի օգտագործման հնարավորությունները՝ տարբերակելու սնանկացման վտանգի տակ չգտնվող և ապագա կործանման մեծ հավանականություն ունեցող ընկերությունները։ Ալթմանի ինդեքսը ձեռնարկության տնտեսական ներուժը և վերջին ժամանակահատվածում նրա աշխատանքի արդյունքները բնութագրող որոշ ցուցանիշների գործառույթ է։ Altman's Z-մոդելը ցուցակված ընկերությունների համար առաջին անգամ հրապարակվել է 1968 թվականին։ 1983 թվականին որպես մոդել կիրառվել է այն ձեռնարկությունների համար, որոնց բաժնետոմսերը ցուցակված չեն բորսայում։

## Մատենագրություն
Эдвард Альтман автор 25 книг, в том числе:
* 
* 
* 
* 
* 

## Ծանոթագրություններ
Անտոն Պոնկրաշով

**Անտոն Ալեքսանդրի Պոնկրաշով** (, ), ռուս հայտնի բասկետբոլիստ, ով «Նիժնի Նովգորոդ» բասկետբոլային ակումբի կողմից հանդես է գալիս ՎՏԲ Միացյալ լիգայում։ Նա կարող է խաղալ որպես հարձակվող պաշտպան կամ խաղարկող։

## Մասնագիտական կարիերա
Պոնկրաշովը «Պուլկովոյին» միացել է 2001/02 մրցաշրջանում։ Նա տեղափոխվել է Սանկտ Պետերբուրգի «Լենվո» 2002/03 մրցաշրջանի համար։ Այնուհետև նա տեղափոխվել է Սանկտ Պետերբուրգի «Սպարտակ»՝ 2004/05 մրցաշրջանի համար։ Ապա 2006/07 մրցաշրջանի համար միացել է Մոսկվայի ԲԿՄԱ-ին։ Պոնկրաշովը տեղափոխվել է Մոսկվայի մարզ «Խիմկի» 2007/08 մրցաշրջանի համար և վերադարձել է Մոսկվայի ԲԿՄԱ 2009/10 մրցաշրջանից առաջ։

Պոնկրաշովը 2010 թվականին NBA -ի ամառային լիգայում հանդես է եկել «Ֆինիքս Սանս» - ում։ 2010 թվականի հուլիսի 21-ին նա երկու տարվա պայմանագիր է կնքել Սանկտ Պետերբուրգի «Սպարտակ» ակումբի հետ։ 2011 թվականի հուլիսին նա երկամյա պայմանագիր է կնքել Մոսկվայի ԲԿՄԱ-ի հետ՝ երրորդ տարվա տարբերակով։ Նա ԲԿՄԱ-ից կրկին հեռացել է 2013 թվականի հունիսին։

2014 թվականի փետրվարի 16-ին նա մինչև մրցաշրջանի ավարտը պայմանագիր է կնքել «Լոկոմոտիվ Կուբան» -ի հետ։ 2014 թվականի օգոստոսի 17-ին նա պայմանագիր է կնքել «Կարմիր հոկտեմբեր» - ի հետ։ 2014 թվականի դեկտեմբերի 31-ին նա հեռացել է «Կարմիր հոկտեմբերից» և երեք տարվա պայմանագիր է կնքել Կազանի Ունիկսի հետ։ 2017 թվականի հունիսի 15-ին նա կրկին պայմանագիր է կնքել ՈՒՆԻԿՍԻ հետ։

2019 թվականի հուլիսի 17-ին նա պայմանագիր է կնքել ՎՏԲ Միացյալ լիգայի Սանկտ Պետերբուրգի «Զենիթի» հետ։ 2020 թվականի հուլիսի 7-ին Պոնկրաշովն ազատվել է ռուսական ակումբից։

2021 թվականի փետրվարի 3-ին նա պայմանագիր է կնքել ՎՏԲ Միացյալ լիգայի «Խիմկի» ակումբի հետ։ Պոնկրաշովը մեկ խաղում միջինը վաստակել է 5,2 միավոր, 3,1 գոլային փոխանցում և 3,0 անդրադարձ։

2021 թվականի հոկտեմբերի 7-ին նա պայմանագիր է կնքել Իրանի բասկետբոլի սուպերլիգայի «ՆԱԶՄ Ավարան Սիրջանի» հետ։

2022 թվականի հուլիսի 15-ին նա պայմանագիր է կնքել ՎՏԲ Միացյալ լիգայի «Նիժնի Նովգորոդ» բասկետբոլային ակումբի հետ։

## Կարիերան ազգային հավաքականում
Պոնկրաշովը նաև Ռուսաստանի բասկետբոլի հավաքականի անդամ է։ Ռուսաստանի հավաքականի կազմում նա նվաճել է 2007 թվականի Բասկետբոլի Եվրոպայի առաջնության ոսկե մեդալը, 2012 թվականի ամառային Օլիմպիական խաղերի բրոնզե մեդալը և 2011 թվականի Եվրոպայի առաջնության բրոնզե մեդալը։

## Ծանոթագրություններ

## Արտաքին հղումներ

* 
* Անտոն Պոնկրաշով   draftexpress.com կայքում
* Անտոն Պոնկրաշով euroleague.net կայքում
* Անտոն Պոնկրաշով  fiba.com կայքում

Կատեգորիա:2012 թվականի Ամառային օլիմպիական խաղերի բրոնզե մեդալակիրներ
Կատեգորիա:2012 թվականի Ամառային օլիմպիական խաղերի մեդալակիրներ
Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Բասկետբոլ
Կատեգորիա:Բասկետբոլիստներ այբբենական կարգով
Կատեգորիա:Ռուս բասկետբոլիստներ
Կատեգորիա:Ռուսաստանի սպորտի վաստակավոր վարպետներ
Արցախի վտանգված հայկական քրիստոնեական ժառանգությունը (գիրք)

**Արցախի վտանգված հայկական քրիստոնեական ժառանգությունը** (), Հայկական ճարտարապետությունն ուսումնասիրող հիմնադրամի կողմից 2022 թվականին հրատարակված գիրքը հեղինակն է Րաֆֆի Քորթոշյանը։ Հրատարակվել է ՀՀ ԿԳՄՍ նախարարության տրամադրած դրամաշնորհով, ՀՃՈՒ հիմնադրամի գիտական խորհրդի երաշխավորությամբ և պրոֆեսոր Թալին Գրիգորի խմբագրությամբ University of California, Davis:
Բաղկացած է երկու բաժիններից։ Առաջինում ներկայացվում է 1991 թվից մինչև 2020 թթ. Ադրբեջանի ենթակայության տակ գտնվող տարածքներում հայկական  հուշարձանների ոչնչացումը փաստող նյութեր (իրականություններն ավելի տեսանելի դարձնելու համար փաստերը ներկայացնել նաև թվային տարբերակով՝ QR կոդերի միջոցով)։ Երկրորդում՝ Արցախյան 44-օրյա պատերազմից հետո Ադրբեջանի զինված ուժերին անցած և վտանգված պատմամշակութային հուշարձաններն ըստ շրջանների (Հադրութ, Քարվաճառ, Քաշաթաղ, Ասկերան, Մարտակերտ, Մարտունի, Շուշի)։ 
Նպատակ ունի մերկացնել Ադրբեջանի Հանրապետության մշակութային ցեղասպանության քաղաքականությունը, ինչպես նաև օտար հանրությանը ներկայացնել Արցախի վտանգված հայկական մշակույթը։

## Արտաքին հղումներ
* Հանրային լրատվականի անդրադարձը
* Ֆիլմ գրքի հիման վրա
* Արցախի հանրային ռադիոյի լրատվականի անդրադարձը
* Հայաստանի հանրային ռադիոյի լրատվականի անդրադարձը

Կատեգորիա:2022 գրքեր
Կատեգորիա:ՀՃՈՒՀ հրատարակություններ
Մայմունա բինթ ալ Հարիս

**Մայմունա բինթ ալ Հարիս** (, ), Մուհամմադ մարգարեի վերջին՝ 13-րդ կինը, կրել է «հավատացյալների մայր» պատվանունը։

## Կենսագրություն
Մայմունա բինթ ալ Հարիսին ծնվելուց հետո Բառռա անունն են տվել։ Մայմունա անունը նրան մարգարեն է տվել։ Հեթանոսության շրջանում նա ամուսնացած է եղել Մասուդ իբն Ամրի հետ, որի հետ ամուսնալուծությունից հետո ամուսնացել է Աբու Ռուխում իբն Աբդ ալ Ուզզուի հետ։ Որոշ ժամանակ անց նա այրիացել է։

Մուհամմադ մարգարեն նրա հետ ամուսնացել է 628 թ.-ին իր հորեղբայր Աբբասի խորհրդով՝ մուսուլմանների առաջին փոքր ուխտագնացության (ումրա) ժամանակ։

Մայմունան մարգարեի վերջին կինը դարձավ. նա առաքինի և աստվածավախ կին էր։ Նա մոտ 70 հադիս է փոխանցել։

## Ծանոթագրություններ

## Գրականություն
* *Али-заде А. А.* Маймуна бинт Харис // Исламский энциклопедический словарь. — М: Ансар, 2007. — С. 474.

Կատեգորիա:Մուհամմադ մարգարե
Կատեգորիա:Արաբ կանայք
Կատեգորիա:Իսլամ
Լունա 15

***Լունա-15***, կամ *Ե-8-5 համար 401* (), Սովետական Միության տիեզերքի հետազոտության ծրագրի շրջանակներում իրականացվող Լունա ծրագրի հերթական առաքելությունը, որով նախատեսվում էր Երկիր վերադարձնել Լուսնի գրունտի նմուշ։ Արձակվել է 1969 թվականի հուլիսի 13-ին Բայկոնուր տիեզերակայանից, Պրոտոն-Կ կրող հրթիռով։ Իջեցվող սարքը բախվեց Լուսնի մակերևույթին 1969 թվականի հուլիսի 21-ին։ Լունա 15-ը Խորհրդային այս տիպի երկրորդ առաքելությունն էր։ Առաջին առաքելության կայանը համարակալված էր որպես *Ե-8-5 համար 402*։ Կայանը չհաջողվեց դուրս բերել Երկրի ուղեծիր կրող հրթիռի երրորդ աստիճանի չմիանալու պատճառով։

Հատկանշական է, որ Լունա 15-ը սկսեց վայրէջքը այն պահին, երբ Ապոլոն 11-ի աստղագնացները վերջացնում էին իրենց առաջին ելքը Լուսնի մակերես։ Կայանի բախումը Լուսնի մակրևույթին տեղի ունեցավ 15:50 UTC, ամերիկյան տիեզերանավի Լուսնից մեկնարկից մի քանի ժամ առաջ։

## Կայանի կառուցվածք
Լունա 15-ը նախագծվել է Լավոչկինի անվ. բյուրոում, կառուցվածքի նշանակումն էր՝ *Ե-8-5*։ Այն բաղկացած էր երեք մասերից՝ վայրէջքի հարթակից, վերադարձվող սարքից, և փրկվող սարքից (այսպես էր անվանվում Երկիր վերադարձող գնդաձև սարքը)։

Կայանի վրա տեղադրված սարքավորումներով հնարավոր էր կատարել մերձլուսնային տարածությունը, Լուսնի գրավիտացիոն դաշտը, Լուսնի մակերևույթի կազմության քիմիական վերլուծությունը։ Կայանի վրա տեղադրված տեսախցիկներով հնարավոր էր նաև կատարել Լուսնի նկարահանումներ։

## Թռիչք
«Լունա 15» կայանը արձակվեց 1969 թվականի հուլիսի 13-ին Բայկոնուր տիեզերակայանից, Պրոտոն-Կ կրող հրթիռով։ Այն հաջողությամբ դուրս եկավ Երկրի ուղեծիր։ Կատարված ուղեծրի կարգաբերումից հետո կայանը շարունակեց թռիչքը դեպի Լուսին և առանց խնդիրների դուրս եկավ ուղեծիր հուլիսի 17-ին։ Կայանը մնաց Լուսնի ուղեծրում, մինչ կառավարման մասնագետները ստուգում էին կայանի սարքերի աշխատանքը և կատարում երկու ուղեծրի ճշգրտման մանյովրներ։

52 լուսնային ուղեծրի պտույտ և 86 տվյալների հաղորդման սեանս կատարելուց հետո կայանը սկսեց վայրէջքի գործընթացը։ Տվյալների փոխանցումը ընդհատվեց չորս րոպե անց, Լուսնի մակերևույթից հաշվարկված 3 կմ բարձրության վրա։ Համաձայն գնահատականներին կայանը բախվել էր լեռան ստորոտին։ Բախման վայրը ընկնում է Ճգնաժամների ծովում, այս վայրը գտնվում է Ապոլոն 11-ի վայրէջքի կետից 554 կմ հեռավորության վրա։

## Հետևանքներ
Զույգ՝ Լունա 15 և Ապոլոն 11 առաքելությունների իրականացումը դարձավ տիեզերական մրցավազքի կարևորագույն պահերից մեկը։

Այս առաքելությունների իրականացման ժամանակ տեղի ունեցավ առաջին Խորհրդա-Ամերիկյան հաղորդակցումը՝ Խորչհրդային Միությունը հրապարակեց Լունա 15-ի թռիչքի պլանը, որպեսզի հնարավոր լինի խուսափել Ապոլոն 11-ի հետ բախումից։

## Տես նաև
* Լունա ծրագիր
* Ռեյնջեր ծրագիր

## Ծանոթագրություններ

## Արտաքին հղումներ
* NASA NSSDC Master Catalog

Կատեգորիա:Լունա ծրագիր
Կատեգորիա:1969 թվականին արձակված տիեզերանավեր
IKEA մատիտ

մինի|Հին ԻԿԵԱ մատիտների տեսականի։
մինի|Ժամանակակից ԻԿԵԱ մատիտներ։
**ԻԿԵԱ մատիտները** փոքր մատիտներ են, որոնք տրամադրվում են անվճար IKEA (ԻԿԵԱ) խանութների ցանցում ամբողջ աշխարհում։ Դրանք գտնվում են ձողերին ամրացված փոքրիկ տուփերում՝ քարտեզների, չափագրողների և գնումների ձևաթղթերի հետ միասին։ ԻԿԵԱ մատիտը հայտնի է դիզայնի լայն տեսականիով։ Տարիների ընթացքում գույնը փոխվել է՝ ստանալով կապույտ, դեղին և ի վերջո փայտի բնական գույն։ Չնայած տարբեր գույների տեսականուն՝ չափսը միշտ եղել է կայուն՝ 7×87 մմ։ Մատիտները ստեղծվել են խանութում նոթագրելու համար, երբ հաճախորդները նշում են ապրանքի պիտակներից ընտրված իրերը իրենց նոթատետրում և այցելում են ինքնասպասարկման կահույքի պահեստը՝ գնելու իրենց ցուցասրահի արտադրանքը հարթ փաթեթավորված տուփի մեջ՝ օգտագործելով իրենց նշումները, որպեսզի գտնեն իրենց սեփական ապրանքները։

Ասում են, որ ԻԿԵԱ մատիտը ներկայացվել է որպես Argos գրչի մրցակից, որը նույնպես անվճար տրվել է Միացյալ Թագավորության Argos խանութներում։  Այս ընթացքում մրցակիցը տրամադրեց միայն վեց գրիչ յուրաքանչյուր կատալոգի տակդիրի համար, մինչդեռ ԻԿԵԱ-ն դրանք առաջարկեց մեծ դիսպենսերներով։  ԻԿԵԱ-ն տարեկան 5,2 միլիոն մատիտ է պատվիրում միայն իր կանադական խանութների համար, և ընկերությունը չի հավանություն տալիս հաճախորդներին, որոնք դրանք օգտագործում են այլ նպատակներով, ինչպիսիք են արհեստագործական նախագծերը կամ արվեստի գործերը։ Հոլանդացի նկարչուհի Ջուդիթ Դելլեմանը դրանցից հարյուրավոր աթոռ է կառուցել։ Երբ ԻԿԵԱ խանութն առաջին անգամ բացվեց Հարավային Կորեայում և մուտք գործեց այդ շուկա, երկու տարվա ընթացքում սպառվեց անվճար մատիտների ողջ տեսականին։

Լինելով մեկանգամյա օգտագործման պիտույք՝ մատիտներն օգտագործվում են նաև վիրաբույժների կողմից՝ գանգուղեղային և դիմածնոտային վիրաբուժության ժամանակ օստեոտոմիայի կտրվածքները նշելու համար։  Մատիտների մեկ այլ կիրառությունն դա էլեկտրոնային սխեմաներ գծելն է։ Բացի այդ ԻԿԵԱ մատիտներն օգտագործվել են խմելու ջրի համար քլորի ազատ սենսորների արտադրության ընթացքում։

## Ծանոթագրություններ

Կատեգորիա:Գրենական պիտույքներ
Կատեգորիա:Գրենական պիտույքների արտադրողներ
Վլադիմիր Կիմ

**Վլադիմիր Սերգեևիչ Կիմ**  (), ղազախ գործարար, գունավոր և թանկարժեք մետաղների արդյունահանմամբ և վերամշակմամբ զբաղվող «KAZ Minerals» ընկերության նախագահ և հիմնական բաժնետեր, «Ղազախմիս հոլդինգի» նախագահ, տեխնիկական գիտությունների թեկնածու։

## Կենսագրություն
Վլադիմիր Կիմը ծնվել է 1960 թվականի հոկտեմբերի 29-ին, Ղազախստանի հարավում գտնվող Մաքթաարալի շրջանի Սլավյանկա (այժմ՝ Միրզաքենտ) գյուղում։ Ազգությամբ կորեացի է։

Ավարտել է Ա. Պուշկինի անվան միջնակարգ դպրոցը, ապա՝ 1982 թվականին, Ղազախստանի առաջատար ճարտարապետաշինարարական ակադեմիան (այն ժամանակ հայտնի էր որպես Ալմա-Աթայի ճարտարապետական ինստիտուտ)։

Խորհրդային տարիներին Կիմն աշխատել է որպես հրահանգիչ, ապա շրջանային գործկոմի փոխնախագահ։

Ղազախստանի անկախացումից հետո նա վերապատրաստվել է Գերմանիայում, Շվեյցարիայում և Հարավային Կորեայում։

1995 թվականին նշանակվել է «Ժեզկազգանցվետմետ» ԲԲԸ-ի գործադիր տնօրեն և գլխավոր գործադիր տնօրեն։ 2000 թվականի դեկտեմբերին ընտրվել է նույն ընկերության տնօրենների խորհրդի նախագահ։ 2005 թվականին նա ընտրվել է «Ղազախմըս» ընկերության տնօրենների խորհրդի նախագահ։ Ընկերությունը 2014 թվականին վերակազմակերպման ավարտից հետո վերանվանվել է «KAZ Minerals»։

2013 թվականի մայիսին հրաժարական է տվել տնօրենների խորհրդի նախագահի պաշտոնից, սակայն որպես որպես ոչ գործադիր տնօրեն անդամակցել է «KAZ Minerals» ընկերությանը։

Ըստ «Ֆորբս» ամերիկյան ֆինանսատնտեսական ամսագիրի՝ 2015 թվականի մարտին Վլադիմիր Կիմի անձնական կարողությունը գնահատվել է 1,8 միլիարդ դոլար (1054-րդն աշխարհում), 2018 թվականին՝ 3,1 միլիարդ դոլար Քիմը ցուցակում զբաղեցրել է (776-րդն աշխարհում)։ 2020 թվականի հոկտեմբերի դրությամբ նրա կարողությունը կազմել է 4,1 միլիարդ դոլար, և ըստ «Ֆորբս» ամսագիր՝ նա համարվել է Ղազախստանի ամենահարուստ մարդը։

Ամուսնացած է, ունի երեք երեխա։

## Պարգևներ
*«Բարըս» շքանշան (1-ին կարգ),) 
*Մոսկվայի սուրբ Դանիիլ իշխանի 2-րդ աստիճանի շքանշան (Ռուս Ուղղափառ եկեղեցի, 2015)
*«Քուրմետ» շքանշան (2004)  () 
*«Նազարբաևի» շքանշան ()

## Ծանոթագրություններ

## Արտաքին հղումներ
* Краткая биография Кима Владимира Сергеевича на веб-сайте KAZ Minerals
* Краткая биография Владимира Кима на «Коммерсантъ»

Կատեգորիա:20-րդ դարի գործարարներ
Կատեգորիա:«Ֆորբսի» վարկանիշային աղյուսակներ
Կատեգորիա:Ասիացի գործարարներ
Կատեգորիա:Ղազախներ
Կատեգորիա:Ղազախստանի պետական գործիչներ
Կատեգորիա:Միլիարդատերեր
Կատեգորիա:Տեխնիկական գիտությունների թեկնածուներ
Տելեվիսա

**Գրուպո Տելեվիսա** (), ավելի հայտնի որպես **Տելեվիսա** (), մեքսիկական մեդիա ընկերություն է և խոշորագույններից մեկը Լատինական Ամերիկայում և իսպանախոս աշխարհում։ Այն խոշոր միջազգային ժամանցային բիզնես է, որի ծրագրերի մեծ մասը հեռարձակվում է Միացյալ Նահանգներում Univision-ով։

## Հեռուստաալիքներ
* **Las Estrellas** - հեռարձակում է օրիգինալ հեռուստանովելներ։
* **Canal 5** - հեռարձակում է արտասահմանյան հեռուստասերիալներ և ֆիլմեր։
* **Nueve** - հեռարձակում է արտասահմանյան հեռուստանովելներ։
* **Foro TV** - հեռարձակում է լրատվական հաղորդումներ։

### Մալուխ
* **Adrenalina Sports Network**
* **Bandamax**
* **Bitme**
* **De Película**
* **De Película Clásico**
* **Distrito Comedia**
* **Golden and Golden Edge**
* **Golden Premier**
* **Las Estrellas Internacional** - հասանելի ամբողջ աշխարհում (Մեքսիկայից դուրս)։
* **TLN Network** - հասանելի է Բրազիլիայում, Պորտուգալիայում, Անգոլայում և Մոզամբիկում։
* **Tlnovelas**
* **Telehit**
* **Telehit Música**
* **[[Տելեմունդո|Telemundo Internacional]]** - հասանելի է միայն Մեքսիկայում որպես Televisa-ալիք։
* **TUDN**
* **Unicable**

## Դուստր ձեռնարկություններ և ստորաբաժանումներ
* **Editorial Televisa**
* **Fundación Televisa**
* **Izzi Telecom**
* **Noticieros Televisa**
* **Sky México**
* **Televisa Cine**
* **Televisa Consumer Products**
* **Televisa Deportes**
* **Televisa Home Entertainment**
* **Televisa Interactive Media**
* **Televisa Network**
* **Televisa Regional**
* **Televisa USA**

## Տես նաև
* Տելեմունդո
* ԹիՎի Գլոբո

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:1973 հիմնադրումներ
Կատեգորիա:Մեդիաընկերություններ
Կատեգորիա:Մեքսիկական ընկերություններ
Արաբական Միացյալ Էմիրությունների կենտրոնական բանկ

**Արաբական Միացյալ Էմիրությունների կենտրոնական բանկ** (, ) ղեկավարում է ԱՄԷ բանկային համակարգը։

## Պատմություն
Մինչև  1959 թվականը  Իշխանությունների դրամական միավորը հնդկական ռուփին էր՝ թողարկված Հնդկաստանի պահուստային բանկի կողմից։ 1959 թվականին  Հնդկաստանի պահուստային բանկը հատուկ արժույթ է թողարկել իշխանությունների համար՝ Պարսից ծոցի ռուփի, որը փոխարինել է հնդկական ռուփիին։  Պարսից ծոցի ռուփին հավասարեցվել է հնդկական ռուփիին։ 1966 թվականի հունիսին հնդկական ռուփիի արժեզրկումից և դրան հաջորդած Պարսից ծոցի ռուփիի արժեզրկումից հետո Արքայազնության 36,5%-ով հրաժարվել են այդ արժույթի օգտագործումից։ Այնուամենայնիվ, նրանք համաձայնության չեն եկել դրամական միավորի ընտրության հարցում. 1966 թվականի հունիսին Աբու Դաբին ներմուծել է բահրեյնյան դինար, մնացածը՝ սաուդյան ռիալ։ 1968 թվականի սեպտեմբերին Սաուդյան ռիալը փոխարինվել է Քաթարի և Դուբայի ռիալով, որը թողարկվել է Քաթարի և Դուբայի արժութային խորհրդի կողմից։
ԱՄԷ-ի կազմավորումից հետո՝ 1973 թվականի մայիսի 19-ին, ընդունվեց թիվ 2 Օրենքը, որով ստեղծվել է ԱՄԷ արժութային խորհուրդը, որն իրավունք է ստացել թողարկելու իշխանությունների միասնական արժույթը՝ ԱՄԷ դիրհամը։

1980 թվականի դեկտեմբերի 10-ին ընդունվել է թիվ 10 օրենքը՝ ԱՄԷ Արժույթի խորհուրդը ԱՄԷ Կենտրոնական բանկի վերածելու համար։

## Գործառույթներ և լիազորություններ
Թիվ 10 օրենքի 5-րդ հոդվածի համաձայն՝ ԱՄԷ Կենտրոնական բանկը «ուղղորդում և վերահսկում է դրամավարկային, վարկային և բանկային քաղաքականության իրականացումը պետության ընդհանուր քաղաքականությանը համապատասխան այնպես, որ աջակցի ազգային տնտեսության զարգացմանը և արժույթի կայունությունը։
Իր նպատակներին հասնելու համար թիվ 10 օրենքը ԱՄԷ-ի Կենտրոնական բանկին տալիս է հետևյալ լիազորությունները և նրա վրա դնում հետևյալ պարտականությունները.
* ազգային արժույթի թողարկում
* երկրի ներսում և արտերկրում արժույթի կայունության պահպանում, արտարժույթով դրա ազատ փոխարկելիության ապահովում.
* Վարկային քաղաքականության վարում այնպես, որ նպաստի ազգային տնտեսության համաչափ աճին.
* բանկային գործունեության կազմակերպում, խթանում և վերահսկողություն ԱՄԷ բանկային համակարգի արդյունավետության նկատմամբ.
* երկրի կառավարության բանկային գործառույթների կատարում՝ օրենքով սահմանված կարգով.
* կառավարությանը ֆինանսական և դրամավարկային հարցերի վերաբերյալ խորհրդատվություն տրամադրում.
* երկրի ոսկու պաշարների և արտարժույթի պահուստների պահպանում.
* գործում է որպես երկրի գլխավոր բանկ.
* ներկայացնում է պետության ֆինանսական շահերը Արժույթի միջազգային հիմնադրամում,Վերակառուցման և զարգացման միջազգային բանկում և այլ միջազգային և արաբական հիմնադրամներում և հաստատություններում, և իրականացնում այդ կազմակերպությունների հետ պետության փոխգործունեությունը։

## Ծանոթագրություններ

## Գրականություն
* 

## Արտաքին հղումներ
* 
* Банковская система Объединенных Арабских Эмиратов, сайт prostobankir.com.ua

Կատեգորիա:1973 հիմնադրումներ
Կատեգորիա:1973 հիմնադրումներ Ասիայում
Կատեգորիա:1980 հիմնադրումներ
Կատեգորիա:1980 հիմնադրված կազմակերպություններ
Կատեգորիա:ԱՄԷ-ի տնտեսություն
Կատեգորիա:Բանկեր այբբենական կարգով
Կատեգորիա:Կենտրոնական բանկեր
Կատեգորիա:Մերձավոր Արևելքի պատմություն
Կատեգորիա:Միջին Արևելք
Ընտանիքի տնտեսագիտություն

**Ընտանիքի տնտեսագիտություն** (), ընտանիքի ինստիտուտի ուսումնասիրությունը աշխատանքի բաժանման, նպաստների բաշխման և որոշումների կայացման գործընթացի տեսանկյունից։ Տնտեսական վերլուծությունը հնարավորություն է տալիս բացատրել այնպիսի երևույթներ, ինչպիսիք են ամուսնությունը, երեխա ծնելը, պտղաբերությունը, բազմակնությունը, տնային արտադրությունը, օժիտը։

Ընտանիքը համարվում էր տնտեսապես կարևորագույն հաստատություններից մեկը Ադամ Սմիթի ժամանակներից ի վեր, սակայն մինչև 1960-ական թվականները այն գործնականում չէր ուսումնասիրվել այս լույսի ներքո։ Կարևոր բացառություններ են Մալթուսի ժողովրդագրական աճի մոդելը և Էնգելսի աշխատանքը ընտանիքի կառուցվածքի վերաբերյալ։ 1960-ականներից սկսած ընտանիքի ինստիտուտը հայտնվեց տնտեսագիտության ուշադրության կենտրոնում։ Առաջիններից էին այսպես կոչված նոր տնային տնտեսագիտության ներկայացուցիչներ Գարի Բեքեր, Ջեյքոբ Մինսերը և նրանց ուսանողները։

Ստանդարտ Հետազոտության առարկան.

* պտղաբերության վերաբերյալ որոշումները և զարգացած և զարգացող երկրներում երեխա ունենալու պահանջարկը
* երեխայի առողջությունը և մահացությունը
* երեխայի դաստիարակության քանակի և որակի միջև փոխհարաբերությունները և փոխզիջումները
* ընտանիքում ալտրուիզմ, ներառյալ վատ երեխայի թեորեմը
* աշխատանքի սեռական բաժանում, ներտնային բանակցություններ, կենցաղային արտադրության գործառույթ
* գործընկերոջ ընտրություն, որոնման ծախսեր, ամուսնություն, ամուսնալուծություն, անկատար տեղեկատվություն
* ընտանիքի կազմակերպումը, երեխաների նախապատմությունը և հեռանկարները
* շարժունակություն և միջսերունդների անհավասարություններ, ներառյալ վիճելի հարցերը, ներառյալ ժառանգության հարցերը
* մարդկային կապիտալ, սոցիալական պաշտպանվածություն, ընտանիքների ձևավորում և քայքայում
* ընտանիքի մակրոտնտեսական։

Հրատարակությունների ծավալը բավականին մեծ է՝ ներառյալ տրակտատները և տեղեկատուները։

## Ծանոթագրություններ

## Գրականություն
*
*
*
*
*
*
*
*
*
*

Կատեգորիա:Ընտանիք
Կատեգորիա:Մակրոտնտեսագիտություն
Կատեգորիա:Տնտեսագիտություն
Գրեգորիո Կոմպանկ

**Գրեգորիո Պերես Կոմպանկ** (), արգենտինացի գործարար, արդյունաբերող, միլիարդատեր և բարերար։ Առավել հայտնի է «Գոյո» և «Կարդինալ» մականվամբ։

## Կենսագրություն
Գրեգորիո Կոմպանկը ծնվել է 1934 թվականին, Բենիտո Բասանի և Խուանա Էմիլիանա Լոպեսի ընտանիքում։ 1945 թվականին նրան որդեգրել է Մարգարիտ Կոմպանկե դե Պերես Ակունյան։ Գրեգորիո Կոմպանկը ընդունվել Լա Սալլե քոլեջի նախապատրաստական դպրոցը սակայն այն կիսատ է թողել։ Նրա որդեգրած հայրը 1946 թվականին հիմնադրել է «Petrolera Perez Companc» նավթային ընկերությունը, որն ավելի է ընդլանվել Կառլոս Մենեմի նախագահության օրոք։ Մասնավորեցումների ժամանակաշրջանում ընկերությունը գնել է YPF-ի ակտիվների մի մասը։

Ընկերության շնորհիվ Գրեգորիոն հետագայում վաստակել է իր հարստությունը։ 1997 թվականին 600 միլիոն դոլարով վաճառել է իր բաժնետոմսերը իսպանական «Banco Santander» բանկին։ 1999 թվականին 400 միլիոն դոլարով գնել է «Molinos Río de la Plata» ընկերության բաժնետոմսերի 60%-ը։ 2002 թվականին Գրեգորիո Կոմպանկը իր «Perez Companc» նավթային ընկերությունը 1 միլիարդ դոլարով վաճառել է Բրազիլական «Petrobras» ընկերությանը։

2009 թվականին Գրեգորիոն դադարեցրել է բիզնեսում իր ակտիվ մասնակցությունը և «Molinos Río de la Plata»-ի իր բաժնետոմսերի 75%-ը նվիրել է յոթ երեխաների։

Հետագայում նա զբաղվել է բարեգործությամբ։ 2016 թվականի նրա կարողությունը գնահատվել է 1,53 միլիարդ ԱՄՆ դոլար։

Գրեգորիո Պերես Կոմպանկը որպես կաթոլիկ հավատացյալ անդամակցում է Օփուս Դեի կաթոլիկ կազմակերպությանը։

## Ծանոթագրություններ

## Արտաքին հղումներ
* 

Կատեգորիա:20-րդ դարի գործարարներ
Կատեգորիա:Արգենտինայի գործարարներ
Կատեգորիա:Արգենտինացիներ
Լողացող փոխարժեք

right|375px|thumb|Համաշխարհային փոխարժեքի ռեժիմներ:

**Լողացող փոխարժեք**, կամ **տատանվող փոխարժեք** () — փոխարժեքի ռեժիմ, որտեղ արժույթի արժեքը թույլատրվում է տատանվել՝ կախված արտարժույթի շուկայից։  Այն արժույթը, որն օգտագործում է լողացող փոխարժեք, կոչվում է լողացող արժույթ։

2014 թվականի նոյեմբերից ռուսական ռուբլին կիրառում է լողացող փոխարժեք։ Նախկինում ռուբլու պաշտոնական փոխարժեքը պահպանվում էր արժութային  միջամտության միջոցով.

## Տնտեսական հիմնավորում
Կան տնտեսագետներ, ինչպիսիք են օրինակ Ֆրիդման Միլտոնը, որոնք կարծում են, որ շատ դեպքերում լողացող արժույթները նախընտրելի են ֆիքսված արժույթներից։ Քանի որ լողացող փոխարժեքը ճշգրտվում է ավտոմատ կերպով, այն թույլ է տալիս կառավարությանը թուլացնել ցնցումների և օտարերկրյա բիզնես ցիկլերի ազդեցությունը, ինչպես նաև կանխել վճարային ճգնաժամի առաջացումը։

Այնուամենայնիվ, ֆիքսված փոխարժեքի ռեժիմը կարող է նախընտրելի լինել որոշակի իրավիճակներում դրա կայունության և որոշակիության համար։ Դա կարող է  իրատեսական չլինել՝ հաշվի առնելով այլ երկրներում արժույթի առուվաճառքի արդյունքները, որոնք փորձում են իրենց արժույթի գները «ուժեղ» կամ բարձր պահել այլ արժույթների նկատմամբ, օրինակ՝ Մեծ Բրիտանիայում կամ Հարավարևելյան Ասիայի երկրներում մինչև ասիական արժութային ճգնաժամը։

Կա բանավեճ ֆիքսված և լողացող փոխարժեքների միջև ընտրության շուրջ, որը սահմանված է Mundell-Fleming Model-ի կողմից, որը սահմանում է, որ տնտեսությունը (կամ կառավարությունը) չի կարող միաժամանակ պահպանել ֆիքսված փոխարժեք, կապիտալի ազատ տեղաշարժ՝ անկախ դրամավարկային քաղաքականություն։ Այն պետք է ընտրի երեքից ցանկացած երկուսը։

## Ծանոթագրություններ

## Արտաքին հղումներ
* ПЛАВАЮЩИЙ ВАЛЮТНЫЙ КУРС // Экономика. Толковый словарь. — М.: "ИНФРА-М", Издательство "Весь Мир". Дж. Блэк. Общая редакция: д.э.н. Осадчая И.М.. 2000.
* Плавающий валютный курс // Энциклопедический словарь экономики и права
* Fixed vs Floating Exchange Rates, Kenen, 2000 
* Exchange Rate Regimes in the Modern Era: Fixed, Floating, and Flaky , 2011 
* The Choice of exchange rate regime , 1996, ISBN 1-85730-029-7 
* Exchange rate overshooting and the costs of floating, 2005 

Կատեգորիա:20-րդ դարի տնտեսական պատմություն
Կատեգորիա:Redirects connected to a Վիքիտվյալներ item
Կատեգորիա:Արտարժույթի շուկա
Կատեգորիա:Բանկային գործ
Կատեգորիա:Դրամական միավորներ
Կատեգորիա:Դրամավարկային քաղաքականություն
Կատեգորիա:Մակրոտնտեսագիտություն
Կատեգորիա:Միջազգային առևտուր
Կատեգորիա:Միջազգային տնտեսագիտություն
Կատեգորիա:Տնտեսական քաղաքականություն
Կատեգորիա:Տնտեսություն
Կատեգորիա:Փող
Կատեգորիա:Ֆինանսական շուկաներ
Կատեգորիա:Ֆինանսական տերմիններ
Կատեգորիա:Ֆինանսներ
New South China Mall

**New South China Mall** (արտասանվում է *Նյու Սաութ Չայնա մոլ*, մոտավորապես թարգմանվում է «Հարավային Չինաստանի նոր առևտրի կենտրոն», , փինյին՝ *Xinhuanan Mall* ), առևտրի կենտրոն Չինաստանի Դունգուան քաղաքում (Գուանդուն նահանգ), որն աշխարհում ամենամեծերից մեկն է։

## Պատմություն
*South China Mall* կոչվող առևտրի կենտրոնը () բացվել է Դունգուանի աղքատ բանվորական արվարձանում 2005 թվականին և ունի 1500 (ըստ պաշտոնական կայքի՝ 2350) վաճառակետ՝ 659․612 մ² ընդհանուր մակերեսով (բոլոր տարածքների մակերեսը 892․000 մ² է), ինչը կենտրոնը դարձնում է ընդհանուր վարձակալվող մակերեսով իր տեսակի մեջ ամենամեծ օբյեկտը։

Սակայն կենտրոնի գործունեության առաջին չորս տարիների ընթացքում գործել է վաճառակետերի 1%-ից պակաս, իսկ գոյության առաջին տասնամյակի վերջում՝ ոչ ավելի, քան 10%-ը, ինչի արդյունքում *South China Mall*-ը դասվել է «մեռած առևտրի կենտրոնների» շարքին։ 2007 թվականի սեպտեմբերին կենտրոնի անվանն ավելացվել է *New* բառը ()։ Շենքը հինգհարկանի է, նրա կառուցման արժեքը եղել է 1,3 միլիարդ ԱՄՆ դոլար։

Շենքը կառուցվել է նախկին վարելահողերի վրա, նախագծի պատվիրատուն և առաջին սեփականատերը միլիոնատեր Հու Գույճունն է (Ալեքս Հու)։ 2006 թվականի դեկտեմբերին կենտրոնը վաճառվել է *Founder Group*-ին։ Կենտրոնը բաժանված է յոթ գոտիների, որոնք ոճավորված են որպես Ամստերդամ, Փարիզ, Հռոմ, Վենետիկ, Եգիպտոս, Կարիբներ և Կալիֆոռնիա։ Խանութի տեսարժան վայրերն են 25-մետրանոց փարիզյան Հաղթական կամարը, եգիպտական սֆինքսը, Վենետիկի Սուրբ Մարկոսի տաճարի զանգակատան փոքրացված կրկնօրինակը, 2,1 կիլոմետր ընդհանուր երկարությամբ գոնդոլներով ջրանցքերը, 553-մետրանոց ամերիկյան ոլորաններ ատրակցիոնը, *Ընկնող աշտարակ* տեսակի ատրակցիոնը, շատրվանը։

## Առևտրի կենտրոնն արվեստում
2009 թվականին ամերիկացի կինոռեժիսոր Սեմ Գրինը նկարահանել է «Ուտոպիան չորս շարժումներում» վավերագրական  ֆիլմը, որի մի մասը նվիրված է *New South China Mall*-ին։

## Պատկերասրահ

NewSouthChinaMall-ArcdeTriomphe.jpg|Հաղթական կամար
NewSouthChinaMall-canalsection.JPG|Վենետիկյան ջրանցքեր 
NewSouthChinaMall-PortionofRollerCoaster.JPG|Ամերիկյան ոլորաններ
NewSouthChinaMall-TowerRide.jpg|Ընկնող աշտարակ
NewSouthChinaMall-DownEmptyHall.JPG|Դատարկ վաճառատարածքներ
SouthChinaMall empty.JPG|Դատարկ վաճառակետեր


## Ծանոթագրություններ

Կատեգորիա:Առևտրի կենտրոններ
Կատեգորիա:Չինաստանի շենքեր և կառույցներ
Կատեգորիա:2005 հիմնադրումներ
Ռիչարդ Գարսիա

**Ռիչարդ Գարսիա** (,), ծագմամբ իսպանացի ավստրալիացի ֆուտբոլիստ։ Ավստրալիայի հավաքականի խաղացող։ 2011 թվականի Ասիայի գավաթի արծաթե մեդալակիր։ Հանդես է եկել «Վեստ Հեմ Յունայթեդ», «Լեյտոն Օրիենտ», «Կոլչեստեր Յունայթեդ» և «Հալլ Սիթի» ակումբների կազմում։

## Ակումբային կարիերա
Չնայած «Կոլչեստրա» ակումբից նոր պայմանագրի առաջարկությունը՝ Գարսիան 2007 թվականի հուլիսի 2-ին ազատ գործակալի իրավունքով եռամյա պայմանագիր է ստորագրել «Հալլ Սիթի» ակումբի հետ՝ համաձայն Բոսմանի կանոնի։ 2007 թվականի օգոստոսին իր «Հալլ» ակումբի կազմում «Պլիմուտ Արգայլ» ակումբի դեմ լիգայի նորամուտային խաղում խփել է իր առաջին գոլը հաջորդ խաղում՝ հաղթելով 3։ 0 հաշվով «Կրու Ալեքսանդրա» ակումբի դեմ մրցախաղում։ Նա առաջատար դեր է խաղացել ակումբի առաջխաղացման գործում 2007/08 մրցաշրջանում, չնայած ուսի վնասվածքին, որը ստացել էր 2008 թվականի ապրիլին։ Գարսիան Պրեմիեր լիգա է վերադարձել  2008 թվականի մայիսին «Բրիստոլ Սիթի»-ի դեմ «Հալլ Սիթի» ակումբի փլեյ-օֆֆի հաղթանակից հետո։ Գարսիան իր առաջին հիշարժան հանդիպումը անցկացրել է «Ֆուլհեմի» դեմ 2008 թվականի օգոստոսի 16-ին և լավ է հանդես եկել աջ եզրային դիրքում։ Հաջորդ հանգստի օրերին «Իվուդ Պարկ»-ում «Բլեկբերն Ռովերս» ակումբի դեմ մրցախաղում, որն ավարտվել է 1։ 1 հաշվով, նա խաղի 39-րդ րոպեին գլխի հարվածով հավասարեցրել է հաշիվը երկու րոպե անց այն բանից հետո, երբ «Բլեքբերնի» հարձակվող Ջեյսոն Ռոբերտսը բացել է խաղի հաշիվը։

2009 թվականի հուլիսի 31-ին պարզվել է, որ Գարսիան ստացել է ծնկի ջլերի պատռվածք և չի խաղա առնվազն 3 ամիս։

2012 թվականի օգոստասի 23-ին Գարսիան վերադարձել է հայրենիք՝ պայմանագիր ստորագրելով Էյ լիգայի «Մելբուրն Հարտ» ակումբի հետ 2012/13 մրցաշրջանի համար։

2013 թվականի օգոստոսի 16-ին Գարսիան պայմանագիր է ստորագրել «Սիդնեյ» ակումբի հետ 2013/14 մրցաշրջանի համար։

2014 թվականի մայիսի 5-ին Գարսիան պայմանագիր է ստորագրել Հյուսիսմերիկյան ֆուտբոլային լիգայի «Մինեսոտա  Յունայթեդ» ակումբի հետ  2014 թվականի մրցաշրջանի գարնանային հատվածի համար։

2014 թվականի հուլիսի 8-ին Գարսիան վերադարձել է Ավստրալիա՝ ստորագրելով երկամյա պայմանագիր «Պերտ Գլորի» ակումբի հետ։

2017 թվականի մայիսի 14-ին Գարսիան հայտարարել է, որ ավարտում է ֆուտբոլային կարիերան։

## Մարզային կարիերա
2018 թվականին Գարսիան «Պերտ Գլորի»-ում զբաղեցրել է հիմնական թիմի գլխավոր մարզչի օգնականի և երիտասարդական թիմի գլխավոր մարզչի պաշտոնները։ 2020 թվականի սեպտեմբերի 18-ին Գարսիան նշանակվել է «Պերտ Գլորի»-ի գլխավոր մարզիչ։

## Անձնական կյանք
Գարսիան ազատ խոսում է իսպաներեն։ Նրա հայրը և մայրը իսպանացի են։ Գարսիան երկրպագում է «Ռեալ Մադրիդ»-ին։ Նրա ընկերներից մեկը Մայքլ Կարիկն էր Անգլիայի ֆուտբոլի ազգային հավաքականից։

## Վիճակագրություն
### Ակումբային
*(2010 թվականի ապրիլի 4-ի դրությամբ)*

## Ծանոթագրություններ

## Արտաքին հղումներ
* Профиль на сайте ФК «Халл Сити»
* Профиль на сайте ''Oz Football''
* Профиль на сайте Футбольной федерации Австралии
* 
* 
* 
* 

Կատեգորիա:Անգլիայի լեգեոներ ֆուտբոլիստներ
Կատեգորիա:Ավստրալիայի հավաքականի ֆուտբոլիստներ
Կատեգորիա:Հալլ Սիթիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Վեստ Հեմ Յունայթեդի ֆուտբոլիստներ
WebMoney

**WebMoney** կամ **WebMoney Transfer** (արտասանվում է «**Վեբմանի**»), էլեկտրոնային վճարային համակարգ, որը հաստավել է Ռուսաստանում 1998 թվականին։ Այդ երկրում ամենամեծ էլեկտրոնային վճարային համակարգերից մեկն է՝ ըստ դրանից օգտվողների թվաքանակի։ Պատկանում է WM Transfer Ltd.-ին։ Իրավական առումով համակարգում կատարվում են սեփականության իրավունքի փոխանցումներ (տրանսֆերներ), որոնց հաշվարկն իրականացվում է հաշվարկային հատուկ միավորների՝ «տիտղոսային նշանների» օգնությամբ։ Ընդ որում՝ այդ նշաններն անվանագրվում են տարբեր արժույթների և ոսկու նկատմամբ կապակցության մեջ։  WebMoney-ն Ռուսաստանում գրանցված չէ որպես էլեկտրոնային վճարային համակարգ, քանի որ իրավական տեսանկյունից տիտղոսային նշանները էլեկտրոնային դրամ չեն հանդիսանում։

2022 թվականի փետրվարի դրությամբ WebMoney համակարգում գրանցված հաշիվների թիվը գերազանցել է 45 միլիոնը, ամենշաբաթյա ակտիվ օգտվողների թիվը՝ 300 հազարը։ WebMoney-ի ներքին վիճակագրության համաձայն՝ 2014 թվականին համակարգում իրականացված գործարքների թիվը կազմել է ավելի քան 160 միլիոն, իսկ դրանց ծավալն անցել է $17 միլիարդ ամերիկյան դոլարի շեմը։

2014 թվականին e-Finance User Index-ի իրականացրած հետազոտության արդյունքների համաձայն՝ Runet-ի օգտատերերի 34,4%-ն օգտվել է WebMoney-ի դրամապանակներից (ընդ որում՝ օգտատերերի 56,6%-ը նշել է, որ օգտագործում է առնվազն մեկ էլեկտրոնային դրամապանակ)։ Իսկ Mediascope-ի տվյալներով՝ 2018 թվականին WebMoney-ի դրամապանակներից օգտվել է համացանցից (ինտերնետից) գնումներ կատարած ռուսաստանցիների 38,9%-ը։

## Ծանոթագրություններ

## Արտաքին հղումներ
* https://www.webmoney.ru/ Պաշտոնական կայքէջը
* wiki.webmoney.ru — сборник статей о WebMoney в формате wiki на оф. сайте
* Интеграция WebMoney с .Net приложениями Открытое программное обеспечение|OpenSource библиотеки и утилиты для разработчиков, использующих программные интерфейсы системы WebMoney в .Net приложениях 
* Платёжный шлюз

Կատեգորիա:1998 հիմնադրումներ
Կատեգորիա:Էլեկտրոնային առևտուր
Կատեգորիա:Համացանցային ընկերություններ
Կատեգորիա:Մոսկվայի ընկերություններ